Tiit Riisalo

Tiit Riisalo (sündinud 17. veebruaril 1967) on Eesti riigiametnik, endine majandus- ja infotehnoloogiaminister Kaja Kallase kolmandas valitsuses. 2012–2015 oli Riisalo IRLi peasekretär. Riisalo lõpetas 1985. aastal Tallinna 21. Keskkooli. Pärast ajateenistust Nõukogude armees aastatel 1985–1987 õppis ta 1988–1991 Tartu Riiklikus Ülikoolis keemiat. 1992–1995 õppis ta sealsamas avalikku haldust. Samal erialal täiendas ta ennast 1993. aastal Põhja-Carolina Ülikoolis USA-s. 2011. aastal õppis Riisalo USA-s Stanfordi ülikoolis ja New Yorgi Ülikoolis sotsiaalpsühholoogiat. 1996–1999 oli ta Euroopa Rekonstruktsiooni- ja Arengupanga nõunik. 1. novembrist 2001 kuni 2002. aastani oli Riisalo Veterinaar- ja Toiduameti peadirektori kohusetäitja. 2002–2008 töötas ta Kontserni AS Go Group ettevõtete (Edelaraudtee, EVR Ekspress, Go Travel) arendus-ja turundusdirektorina. 2008–2010 oli Riisalo EAS Shanghai EXPO komissar. Riisalo on olnud mitme äriühingu juhatuse või nõukogu liige. Aastatel 2005–2008 kuulus ta AS-i GoTravel juhatusse. 2007–2009 oli ta Ettevõtluse Arendamise Sihtasutuse nõukogu liige. Ta on kuulunud ka AS-i Tallinna Sadam nõukokku 14. juunist 2011 kuni 3. juunini 2014. 2011–2014 oli ta ka AS-i Tallinna Lennujaam nõukogu liige ja auditikomitee esimees. 2016. aastast on ta AS-i Eesti Raudtee nõukogu liige. Alates 2016. aasta 12. oktoobrist kuni sügiseni 2021 töötas ta Vabariigi Presidendi Kantselei direktorina. Riisalo kuulub 1988. aastast Eesti Üliõpilaste Seltsi. Aastal 1990 oli ta selle esimees. 1999–2001 oli Riisalo kaugpurjetamise klubi Thetis projekti "Eesti lipp ümber maailma" projektijuht ja ümber maailma purjetanud purjeka Lennuk teine tüürimees. Riisalo on 2003. aastast Kaitseliidu liige ja selle Tallinna Maleva Põhjakompanii ülema asetäitja. Samast aastast kuulub ta Eesti Reservohvitseride Kokku ja oli kuni 2006. aastani selle vanematekogu liige. 2007–2011 oli Riisalo Kodanikuühiskonna Sihtkapitali (KÜSK) nõukogu esimees. Seejärel oli ta 2012. aastani Erakondade Rahastamise Järelevalve Komisjoni liige. 2015. aastast kuulub ta Tallinna SAR-i merepäästeüksusse. Riisalo kuulus aastatel 2012–2016 Isamaa ja Res Publica Liitu. Ta oli oktoobrist 2012 kuni oktoobrini 2015 erakonna peasekretär. 2008 – Kotkaristi Kuldrist 2009 – Kaitseministeeriumi teeneteristi III klass 2007 – EROK Teeneteristi Raudrist Tiit Riisalo on abielus Signe Riisaloga. Nad abiellusid 1999. aastal ümbermaailmareisil olnud purjeka Lennuk pardal. Alates 2016. aastast nad ei ela koos. Riisalo harrastab murdmaasuusatamist, orienteerumist ja jooksmist. Ta tegeleb ka purjetamisega, olles Kalevi Jahtklubi liige. Ta on tulnud Eesti meistriks avamerepurjetamises. Riisalo on ka Erna retke kahekordne võitja ning võitnud Swiss Raid Commando 2009. aastal. "Tartu Ülikooli lõpetanute nimekiri". Originaali arhiivikoopia seisuga 4. märts 2016. Vaadatud 11. oktoobril 2016. Veterinaar- ja Toiduameti juhtkond sai tõhusa täienduse, Maaeluministeerium, 2. november 2001. "Kersti Kaljulaid kutsus oma meeskonda Riisalo, Vitsuri ja Kübara." Delfi, 7. oktoober 2016. "President Kaljulaid nimetas Tiit Riisalo ametisse." Delfi, 12. oktoober 2016. "EÜS-i liikmed". Originaali arhiivikoopia seisuga 7. aprill 2016. Vaadatud 11. oktoobril 2016. "Eesti Mittetulundusühingute ja Sihtasutuste Liit, esinejad 2001". Originaali arhiivikoopia seisuga 11. oktoober 2016. Vaadatud 11. oktoobril 2016. Purjetajad lunivad valitsuselt miljonit BNS-SL, 16. märts 1999. "Jahi meeskond ja konsultandid". Originaali arhiivikoopia seisuga 11. oktoober 2016. Vaadatud 11. oktoobril 2016. "Äriregistri erakondliku kuuluvuse otsing". Originaali arhiivikoopia seisuga 11. oktoober 2016. Vaadatud 11. oktoobril 2016. Helen Mihelson. Fotod: IRL sai uue peasekretäri, poliitika.postimees.ee, 10. oktoober 2015. Eesti riiklike teenetemärkide kavaleride andmebaas presidendi kantselei kodulehel (president.ee). Kaitseminister autasustas Šveitsi militaarvõistluse võitnud reservohvitsere kmin.ee, 23. oktoober 2009. "EROK teeneteristi kavalerid". Originaali arhiivikoopia seisuga 11. oktoober 2016. Vaadatud 11. oktoobril 2016. Kärt Karpa. Lennuki teine tüürimees Riisalo abiellus jahi pardal Eesti Päevaleht, 8. november 1999. Kalevi Jahtklubi liikmed Piret Salmistu. A. Le Coq 59. Muhu Väina regati võitjad pärjati laupäeval Kalevi Jahtklubis Postimees, 19. juuli 2016. Erna võitjad: paljaste kätega meid kinni ei püüa Postimees, 17. august 2007. Martina Niin. Tiit Riisalo põgenes rahalaeva eest: lahkusin laevaseltsi juhatusest, kui otsustati hakata euroraha eest töötuid koolitama, Delfi, 21. oktoober 2015. Urmas Jaagant. IRL-i nägu presidenditiimi juhil Tiit Riisalol tuleb tõestada kantselei sõltumatust, epl.delfi.ee, 15. oktoober 2016. Urmas Jaagant. Presidendi tiimijuht Riisalo: vana tuttavana olen Kaljulaidi jaoks järeleproovitud inimene, epl.delfi.ee, 19. oktoober 2016.